Awo olwatuuka nga Wampologoma otulo tumutwala. Otulo bwe twamutwala nga Wammese atandika kumulinnyalinnya nga bw’aligita; kino nno kyazuukusa Wampologoma era n’amuteekako ekibatu kye olwo n’ayasama okumumira. Wammese yalaajana nga bw’agamba nti, “Nsaasira, Mukama wange, nsonyiwa omulundi guno nange sirikwerabira: tomanya nange olunaku luyinza okutuuka ne mbaako kye nkukolera.” Ekirowoozo kya Wammese okuyamba Wampologoma kyasendasenda Wampologoma era n’amuggyako ekibatu kye n’amuleka agende. Nga wayise ekiseera, Wampologoma yeesanga ng’ali mu lutuula era ng’abayizzi baagala bamutwale eri Kabaka nga mulamu. Baamusiba ku muti olwo ne bagenda okunoonya emmotoka emutwala. Mu kaseera ako Wammese yali ayita n’alaba akakunizo Wampologoma ke yalimu. Yagenda gy’ali era n’aluma emiguwa egyali gisibye Wampologoma. Ekyo bwe kyaggwa, Wammese ky’ava abuuza nti, “Saali mutuufu?”